plangy, Author at Plangy\nNy vagtplan App til medarbejdere\nIndlægsforfatter Af plangy\nIngen kommentarer til Ny vagtplan App til medarbejdere\nPlangy Vagtplan App\nVi kan i dag glædeligt offentligegøre vores nye og længe ventet mobil App! Med Plangy Appen, kan medarbejderne hurtigt få et overblik over deres vagter. Derudover kan de nemt og gnidningsfrit bytte og frigøre vagter.\nAlle de vigtigste funktioner på medarbejdernes dekstop version, er overført og tilgængelige i den nye App.\nDownload Plangy Vagtplan App\nJeres medarbejdere kan nemt downloade Plangy Vagtplan App ved at tilgå plangy.com/app og følge instruktionerne. Appen fungerer både på iPhone (IOS) og Android.\nEr du i tvivl om Plangy er det rette system til din virksomhed? Book en demo og få en komplet gennemgang af Plangy.\nDanmarks største HR messe 2021\nIngen kommentarer til Danmarks største HR messe 2021\nEfter 1,5 år med covid-19, er den årlige HR messe, Træfpunkt, tilbage igen. Træfpunkt bliver afholdt af Dansk HR, som hvert år inviterer omkring 100 virksomheder til at være udstillere på messen. I år blev messen afholdt i Øksnehallen i København, 22-23. september 2021.\nMessen har været et debut for Plangy, og har givet en håndfuld erfaringer, som vi kan tage med videre på vores rejse, og forhåbentlig bruge til fremtidige messer og lignende arrangementer.\nPå messen havde vi mange spændende interaktioner og dialoger med branchefolk, som vi håber en dag kan blive kunde eller samarbejdspartner med Plangy.\nVi siger tak for nu, og på gensyn!\nEn ny og forbedret Plangy\nIngen kommentarer til En ny og forbedret Plangy\nI løbet af de sidste 12 måneder har vi arbejdet på en ny og forbedret version af Plangy. I den nye opdatering introducerer vi bl.a. et nyt design, redesignet logo og opgradering af basis funktioner i platformen. Vi har gentænkt og gennemarbejdet stort set alle aspekter af Plangy – helt fra de mindste detaljer til de større funktioner.\nVi har lyttet til vores kunders forespørgsler og forslag til et bedre vagtplan system, og forsøgt at skabe en ny version, som gerne skulle bringe glæde og brugbarhed til brugerne af Plangy.\nOpgradering af funktioner\nHele kernen og hovedfunktionaliteterne i Plangy har fået en større opgradering. Vi har løst de alle bugs fra V1, samt tilføjet en del ekstra funktioner, som gør hele flowet i systemet en takt mere flydende og intuitiv.\nI Plangy V2 er det nu muligt at at duplikere og slette en hel række vagter ad gangen. Det er derfor nemt at lave store og omfattende vagtplaner, med mange medarbejdere.\nDerudover har vi tilføjet en funktion, som gør det muligt at gemme vagtplaner som skabeloner. Du kan derfor genbruge dine tidligere vagtplaner, og spare tid på dobbeltarbejde.\nEn af de helt store ændringer i Plangy, er automatisk udfyld af medarbejdere. Med denne funktion er det muligt, at fylde medarbejdere i en vagtplan på blot få sekunder.\nVagtplanen skal laves på normalvis, men i stedet for at tildele vagterne til bestemte medarbejdere, skal du blot lade vagterne stå som “åbne vagter”.\nMed et enkelt tryk på musen, vil vores smarte algoritme indsætte medarbejdere til de åbne vagter, baseret på medarbejdernes arbejdspræferencer og tilgængelighed.\nHele vagtbytte flowet er blevet gentænkt. Medarbejderne kan nu bytte vagter mellem hinanden, uden accept fra en leder eller administrator.\nDet er også muligt for medarbejderne at frigive deres vagter både lokalt og globalt. Frigiver de en vagt lokalt, vil vagten blive tilgængelig i deres egen afdeling. Frigiver de globalt, vil vagten blive tilgængelig for alle afdelinger i organisationen.\nØnsker man ikke at medarbejderne frit kan bytte og frigøre sig fra vagter, kan man indstille på afdelingniveau om hvorvidt vagtbytte og frigørelse skal godkendes af en leder.\nOpgradering af interface\nVi kan glædeligt byde vores kunder et sprit nyt interface! Alle dele af platformen har fået en overhaling og et mere konsistent design. Vi har gjort stor dyd i at designe platformen ud fra alt feedback vi har fået gennem årene.\nVi håber at det nye design både giver medarbejderne og lederne en bedre og mere intuitiv oplevelse af Plangy.


Grønt og kønt - Mit landliv\nJeg har lige været en tur ude på vores grund, og jeg tog lidt forskelligt grønt med ind. Buksbom, gran, kirsebærlaurbær, vedbend. Det er sjovt, for jeg går rundt og tænker og siger, at vi ingen beplantning har på grunden, men når jeg så går derud, finder jeg jo faktisk en del. Så noget er der altså.\nJeg har lagt kvistene på et stort fad og fordelt små lysestager med juletræslys i det grønne og på fadets kant.\nDet er enkelt, det er grønt, og det er ganske kønt, synes jeg. Og så tog det fire minutter at arrangere. Det er et stort plus for en utålmodig sjæl som mig.\nOg i dag, på Luciadagen, er det da passende at tænde de fine kertelys. Så det har jeg gjort.\nSidste år havde jeg også et lysfad i december. Da så det noget anderledes ud. Lidt mere eventyrligt og julet, måske. Men for hvert år trapper jeg mere og mere ud af den gammeldags julepynt for at bevæge mig over i noget, der er mere enkelt. I år er det især noget med lys og noget med grønt. Det trives jeg godt med.\nForfatter NanaUdgivet 13. december 2019 13. december 2019 Kategorier Højtider, Jul\n2 meninger om “Grønt og kønt”\n13. december 2019 kl. 5:19 pm\nNana, du har altså mange meget fine og enkle ideer. Dejligt at følge og blive inspireret. KH Birgit M.\n13. december 2019 kl. 8:57 pm\nJamen, tak, altså, Birgit! Jeg er så glad for at du kan blive inspireret herinde på min blog!\nForrige Forrige indlæg: Førbilleder fra bagpladsen\nNæste Næste indlæg: Så fik jeg vasen


Bedste øjenvippebukker – Silvan foldedør\nHome / Bedste øjenvippebukker\nShu´s øjenvippe bukker , gør dine vipper . Du opnår det bedste resultat, hvis du varmer din øjenvippebukker en smule med en føntørrer, før du bukker dine vipper. Buk dine vipper i cirka et minut. Derfor har jeg i dette blogoplæg samlet de bedste mascara rå har erfaret mig i et langt liv med en.\nJeg har samlet sammen lidt af de bedst tip for red carpet – kan med fordel også kigges på,. Bedste tip generelt til brug af øjenvippebukker. Start med en vippebukker , medmindre du er født med buede vipper, det åbner øjenpartiet, . Brug en øjenvippebukker – men brug den korrekt! Jeg har fået den ide at jeg skal have mig en øjenvippebukker og jeg har. Synes den er god og købte den pga.\nIkke den bedste øjenvippe bukker jeg har prøvet – den bøjer ikke vipperne som mine andre vippebukkere. Man skal gør det i længere sekunder, og flere gange . Hvad er den bedste øjenvippebukker ? Shiseido Eyelash Curler Stk. Med en god øjenvippebukker kan du bedre få den form som du ønsker, og din mascara vil lægge smukkere derefter.\nVælg mellem top produkter fra mange af de . En vippebukker kan nemt gøre dine vipper endnu flottere. Vi viser dig hvordan, du bruger den smarte tingest.\nHvordan får du bedst lange og fyldige vipper? Hør lige her, hviskede Tiara til os. Bag læg to bundter halvtredsere i den grønne Saturn, der er . Bevæg øjenvippebukkerne stille og roligt opa mens du klemmer let sammen i små ryk. Skøn Det bedste trick med vaseline, du skal kende denne sommer Kan man have mascara på . Vitry Øjenvippebukker med stk. For at opnå det bedste resultat udskiftes silikonepuderne regelmæssigt.\nDer kan tilkøbes ekstra silikonepuder . Hvis du sætter hårnålene ind over hinanden vil de holde bedst.


Haven netop nu | EllenGaard\nTuren gik til Tyskland og Holland\nI forgangne uge fra søndag morgen gik turen ned igennem Danmark og Tyskland for at tage på plantemesser i Holland. Vi besøger hvert år en stribe messer for at finde plante nyheder såvel som spændende planter til både planteskole og anlægsgartneri. Det være sig alt fra stauder til store træer som vi ser på. Herudover køber vi langt størstedelen af planterne ved danske planteskoler, men for at få et meget bredt udvalg af planter, størrelser og nyheder går turen også sydover.\nPå messerne møder vi også kollegaer fra både ind og udland. Og det er altid spændende at høre nyt fra branchen, høre om planer, lidt “sladder” samt ikke mindst om tanker for den kommende sæson.\nNår vi har været på messer flere steder i Holland hvor vi som regel har den sidste i området omkring Amsterdam går turen hjemover, og denne gang gjorde vi holdt flere steder undervejs. Vi besøgte eksempelvis et meget stort område med planteskoler vest for Bremen hvor planteskolerne næsten ligger med samme intensitet som landbrug herhjemme. Dernæst går turen mod Schlesvig-Holsten ved Hamborg. Dette område er også kendt for sine mange planteskoler. Planteskolerne heroppe producerer mange træer, buske og stedsegrønne og vi fik bla. inspiration til opbinding af vore træer – og en helt masse andet:)\nNu hvor vi er hjemme igen går arbejdet i gang med at gøre planteskolen forårs klar. Der skal behandles med alger, bede fejes, udvides fliseudstilling, gøres plads til nye planter og de planter som vi har stående skal der tages fagligt hånd om ved tjek for vanding m.m. i denne milde vinter.\nVejret fremad ser også meget mildt ud og vi har stadig åben i planteskolen efter aftale på tlf. 86451905 eller mail [email protected] . Vi forventer på nuværende tidspunkt atter at have normale åbningstider fra starten af marts måned.\nAnlægsgartnerne har arbejdet vinteren igennem og de sætter stor pris på det milde vejr der gør at de kan lave alle slags opgaver helt fra beskæring til fliselægning og plantning.


laser ablation teknik\nlaser ablation teknik\nLaser ablation anvendes til behandling af åreknuder og til at skære materialer såsom diamanter . Ablation betyder simpelthen at fjerne lag af materiale fra et stof ved hjælp af en laser kniv . I medicinske tilfælde betyder laser ablation irriterende foring af usunde vene , indtil det falder sammen , og i tilfælde af skæring materialer , betyder det skæres ud minimal lag af materialer som træ , glas eller metaller at skabe en form eller design.\nLaseren varmer op til en temperatur , der smelter rock , glas og metal . Det yderste lag af materialet er afstødning slukket , efterlod den sekundære lag . Nonporous materiale såsom diamant er ablated ved at påføre overfladen af diamanten i grafit . Det porøse grafit absorberer varmen og smelter , omdanne det øverste lag af diamant i grafit . Denne proces fortsætter , indtil diamanten er en passende størrelse . Så grafit er skrabes af indtil kun diamanten tilbage.\nSkæring Andre stoffer\nAndre stoffer er ikke helt så hårdt som diamant og efterfølgende er mere porøse og lettere absorbere laser varmen . De stoffer, der simpelthen skære væk under varme og kan formes som operatør ønsker . Laserstrålen kan være fokuseret for at gøre en meget delikat nedskæring i porøse materialer som sten , glas , træ og metal .\nDet lille kirurgiske laseren er sat ind i venen gennem et lille hul i huden og opvarmes til det punkt , hvor det forårsager irritation af den indvendige foring af venen . Denne behandling forårsager vene til at blive forværret til det punkt , hvor det kollapser helt . Efter dette , kan ikke længere blod bevæger sig gennem venen og det vil krympe ude af syne under huden , der forårsager åreknuder at forsvinde permanent .\nhjælp til amerikanske børn , der har brug fødder & hofteoperationer\nhvordan man kan tjekke en plastikkirurg\nskødet band tæthed & menstruation\nhvordan man har råd dine vitaminer efter en gastrisk bypass\nHvor sikker er permanent makeup ?\nhvor lang tid tager det for hævelser og kløe til at gå væk efter et lipo ?\npost - op omsorg for øjenoperation\nhvordan man kan tage medicin efter en lap - band\nhvordan man kan kvalificere sig til rhizotomy\npædiatriske urologiske kirurgi\nhvordan man kan slippe af gas efter kolon operation


Guide til indstilling af tænding NU MED EN NEM METODE - Side 2 - KnallertForum.dk\nGuide til indstilling af tænding NU MED EN NEM METODE\nRe: Guide til indstilling af tænding NU MED EN NEM METODE\nIndlæg af Dewil » lør 5. jun 2010 22:19\ndet er nemlig rigtig Poul-Erik, ingen hanky panky, bare derudaf.\nIndlæg af Dewil » lør 5. jun 2010 22:26\nDet er mig der ikke husker rigtigt, mærkerne på svinghjulet og pinden på kondensatoren indikerer åbne og lukke tidspunkt. side 102 i haynes. Jeg lånte lige din tændning jensfup, mærke 1 indikerer åbning og mærke 2 indikerer lukning. Passer det på mærkene, passer afstanden også.\nDSC01946.JPG (119.09 KiB) Vist 6365 gange\nIndlæg af nielsfup » lør 5. jun 2010 23:03\nSom på billeret er mærkerne næsten du for hindenden.\nMotoren er stillet 1.8mm BTDC med måleur.\nDSC01947.JPG (140.57 KiB) Vist 6364 gange\nDSC01948.JPG (141.34 KiB) Vist 6364 gange\nDSC01949.JPG (154.59 KiB) Vist 6364 gange\nIndlæg af Dewil » lør 5. jun 2010 23:19\nSejt, du´for lige i værkstedet, sådan skal det være. Men den metode kan altså godt anbefales.\nIndlæg af nielsfup » lør 5. jun 2010 23:26\nJa for fan\nSådan oplysninger skal frem omgående.\nJeg har lige monteret det originale svinghjul. Og var ikke klar over at der var mærker (( det er der ikke på T Hansen svinghjul som jeg har kørt med))\nMen jeg vil bruge tændings testeren til at finde åbne punktet med i forhold til mærkerne.\nDet er en meget sikker metode.\nSå kan man jo bruge skabelonen til uoriginal svinghjul. Eller hvis man vil ha en bedre opløsning\nIndlæg af Dewil » lør 5. jun 2010 23:51\nEr det ikke bare at ønske sig at thansen afslutter deres Yamaha 4-gear´s foretagende, synes der er meget støj på den linie.....\nIndlæg af nielsfup » fre 11. mar 2011 23:29\nGuiden er nu rette op\nIndlæg af Dewil » fre 11. mar 2011 23:40\nnielsfup skrev: Guiden er nu rette op\nBillede på side 7 vender på hovedet.... men som vanligt super cool guide,den skal nok bringe glæde..\nIndlæg af nielsfup » lør 12. mar 2011 07:22\nJa det havde jeg sku også.\nNu vender det rigtigt\nIndlæg af stefan » ons 20. jul 2011 15:10\nrigtig god guide niels\nmen da jeg indstillede tænding drejede jeg bare på svinghjulet til platiner var helt åbne og indstillede dem til 0,35


Naturfrisk A/S – Ørbæk Bryggeri | Ølfestival\nSiden 1906 er der blevet brygget øl på det lille bryggeri i Ørbæk. Det startede som et malt- og hvidtølsbryggeri, og bryggeriet blev især kendt for dets stakitøl, som blev fremstillet af røgmalt fra bryggeriets eget malteri. I 1996 overtog Niels og Nicolai Rømer Ørbæk Bryggeri, og startede en produktion af økologisk sodavand og juice under navnet Naturfrisk.\nI 2001 genoptog Niels og Nicolai ølproduktionen med økologiske råvarer. Visionen med bryggeriet har siden dengang været at udbrede kendskabet til de mange smagsvarianter af øl og til ølbrygningens håndværksmæssige traditioner.\nHemmeligheden bag godt øl er på samme tid enkel og kompleks. Øl brygges på malt, humle, gær og vand. Men det, der frembringer kvalitetsøl, er råvarernes beskaffenhed og selve brygmetoden. Godt øl kommer af klart vand, god malt, herlig humle og den bedste gær.\nRåvarerne udvælger vi med omhu – og erfaring, håndelag samt sans for sammensætning af ingredienser skaber vores brygmetode. En anden væsentlig bestanddel i brygmetoden er vores fantasi og lyst til at prøve, smage os frem til nye, perlende bryg. Ja, vi kan slet ikke lade være med at eksperimentere, og det resulterer i, at vi lancerer nye øltyper til glæde for entusiastiske ølelskere og ølkendere.\nNaturfrisk A/S – Ørbæk Bryggeri har ikke oprettet nogen øl endnu. De er på vej, kig snart tilbage igen.


Kritik af tilsyn med danske udviklingsprojekter i Afghanistan | Information\nDanske politikere har til tider nærmest stået i kø for at udtale, at indsatsen i Afghanistan var til gavn for piger i skolealderen. Men i evalueringen af den danske indsats påtales det bl.a., at den danske administration har været for dårlig til at følge op på projekterne i uddannelsessystemet .\nDe nyudkomne evalueringsrapporter om den danske udviklingsindsats i Afghanistan tegner et pænt billede af den danske indsats for at integrere hjemvendte flygtninge, en indsats, der udgør en fjerdedel af det danske program, og som støttes med 70 millioner kroner om året. Det skønnes, at mange målsætninger er nået og endda indimellem overgået. Men om virkeligheden bag skrivebordene i Udenrigsministeriet svarer til virkeligheden ude i de fattige og utilgængelige afghanske provinser, hvor de såkaldte ROI-projekter iværksættes, er reelt et åbent spørgsmål, konstaterer rapporten, der påpeger, at ambassaden ikke har mandskab nok til monitorere projekterne. Samtidig kritiserer rapporten de danske myndigheder for ikke at forsøge at skabe synergi eller samarbejde mellem de forskellige organisationer, og at ambassaden »mangler mandskab til at håndtere området«, og at programmet »mangler strategisk retning«.\nI stedet er opsynet med programmets projekter overladt til de organisationer, der gennemfører dem. En praksis, der ikke er usædvanlig for Danida og danske udviklingsprojekter, men som ifølge en af de organisationer, der er en del af det danske projekt, er temmelig problematisk.\n»Jeg mener, at der i evalueringen af uddannelsessektoren reelt er en ret kraftig påtale af den danske administrations evne til i perioder at følge op på projekterne. Det vil sige at der er mangelfuld dokumentation. Man er heldig, at der tilsyneladende ikke er kommet store katastrofer ud af det, og at nogle aktiviteter ikke er slået helt fejl,« siger Allan Mygind Vokstrup, bestyrelsesmedlem i DACAAR, en sammenslutning af Dansk Folkehjælp og Dansk Flygtningehjælp, der er den største danske ngo i Afghanistan, og som står for en stor del af de projekterne, der er evalueret i nærområdeprogrammet.\n»Mit opfattelse er, at ambassaden i meget få tilfælde har besøgt projekter, hvilket ikke er uforståeligt på grund af sikkerhedssituationen. Sammen med den hyppige udskiftning, der ofte resulterer i yngre kræfter, bliver resultatet, at der mangler institutionel hukommelse, og at der er en svag dokumentation for, at den danske indsats opnår sine mål. I evalueringen har man læst stakkevis af papirer, men haft et meget svagt empirisk grundlag for at fremsætte nogen stensikre konklusioner,« siger Allan Mygind Vokstrup, der i øjeblikket selv befinder sig i Afghanistan som udstationeret i Dansk Folkehjælps uddannelsesprojekt DAARTT.\nHan noterer sig også, at folkene bag evalueringsrapporten selv kun har været ude på et par kortere besøg i felten.\nMens udviklingsforskeren Lars Engberg-Pedersen understreger, at det ikke er unormalt, at Danida uddelegerer monitoreringen af danske projekter til organisationerne selv, efterlyser han større kontrol med økonomien fra Danidas side.\n»Det afspejler jo, at man har alt for få folk til at administrere stadig flere penge, hvilket er en generel bekymring. I det her tilfælde kan man godt spørge sig selv, om resultaterne ville holde, hvis man havde været ude og observere flere steder. I en situation, hvor der er himmelvid forskel fra egn til egn, kan man godt forestille sig, at rapporterne tegner et billede, som ikke nødvendigvis er dækkende,« konstaterer han.\nTillid til partnere\nUdviklingsminister Christian Friis Bach ønsker ikke at forholde sig til problematikken, men Franz-Michael Mellbin, tidligere ambassadør i Afghanistan og nuværende chef for Udenrigsministeriets kontor for Asien, Latinamerika og Oceanien, der bl.a. står for Danmarks Afghanistan-indsats, mener, at kritikken er forfejlet.\n»Det ville slet ikke kunne lade sig gøre at føre den slags kontrol ude i marken« siger han og forudser, at den lokale monitorering af projekterne næppe vil blive forstærket.\n»Pointen er, at hvis vi manglede tiltro til de organisationer, vi samarbejder med, skulle vi slet ikke give dem pengene i første omgang. Vi screener vores partnere grundigt på forhånd og sikrer os, at de har sunde økonomi- og monitoreringssystemer på plads, før vi giver dem pengene. Det ville ikke give mening at give dem pengene først, og så undersøge dem bagefter.«\n– Men kan du ikke forstå, at man som dansk skatteyder vil have kontrol med, at danske udviklingsprojekter lever op til målene?\n»Jo, det kan jeg godt forstå, og derfor sikrer vi os også, at de organisationer, vi samarbejder med, har pålidelige systemer på plads som for eksempel eksterne revisorer, før vi indleder et samarbejde med dem, ligesom vi arbejder med systematisk kvalitetssikring af vores partnere.«\nflygtninge og asylkritikudviklingsbistand\n25. august, 2012 - 15:36\nså sidder jeg her og tænker om det er mig der er helt dum, når jeg står totalt uforstående over for at vi tvangsudsender folk til at bo på gaden; hvorfor bruger man ikke nogle af de mange penge på at hjælpe dem til rette når de ankommer?


Petacchi igen-igen - politiken.dk\nAlessandro Petacchi udmærkede sig med sin ottende etapesejr som efterkrigstidens mest suveræne sprinter i Giroen.\nSport 24. maj 2004 kl. 22.10\nMed endnu en storslået demonstration af sine evner som afslutter susede den 30-årige italiener Alessandro Petacchi (Fassa Bortolo) mandag efter de 234 km fra Porec til San Vendemiano først over stregen for ottende gang i den 87. udgave af Giro d'Italia.\nSejren placerer ham samtidig på den suveræne førsteplads på listen over de ryttere, som i efterkrigstiden har vundet flest etaper i en og samme rundtur i verdens stærkeste cykelnation.\nNæppe muligt at overgå\nI erkendelse af at det næppe nogensinde bliver muligt at overgå den ypperste præstation på dette område, er det nødvendigt med en begrænsende tilføjelse til den status, Petacchi nu så magtfuldt er indehaver af.\nMen i betragtning af at han med opvisningen i San Vendemiano passerede Roger De Vlaeminck, Freddy Maertens og Giuseppe Saronni, der har delt værdigheden siden 1980, er det en særdeles fornem position Fassa Bortolo-fænomenet indtager.\nDen 'rigtige' rekord vil nok til evig tid tilhøre Alfredo Binda, der i 1927 var først over stregen på 12 af de 15 etaper og ligeledes var i besiddelse af rekorden for flest etapesejre i det hele taget i Giroen, indtil Mario Cipollini med sin 42. triumf sidste år lige netop overgik den.\nHan var i sin epoke så enevældig, at arrangørerne i 1930 simpelthen opfordrede ham til at blive væk.\nBinda, der var blevet nr. 1 i løbet første gang i 1925, havde op til 1930 langsomt kvalt al spændingen i cykelshowet ved at vinde 27 af de 41 etaper, de tre udgaver i 1927, 1928 og 1929 bød på, ligesom han strøg til tops sammenlagt.\nHan gik ind på forslaget på den betingelse, at han fik udbetalt et pengebeløb svarende til de præmier, han kunne regne med at køre ind. Det blev straks accepteret.\nVil i finalen\nFor Petacchi, der af konkurrenterne karakteriseres som uhyre sympatisk og fair, hvilket langtfra alle sprintere kan bryste sig af, er det store mål nu at føre den cyklamenfarvede pointtrøje sikkert til finalen i Milano på søndag.\nDen drøm led sidste år et bittert skibbrud, da han var så slemt plaget af eftervirkningerne fra et styrt, at han ikke formåede at fuldføre 18. etape inden for tidsfristen.\nI en form som den aktuelle og uden uheld skulle han imidlertid ikke have problemer med at nå til vejs ende. Faktisk har han gennemført de tre store nationale rundture, Tour de France, Giro d'Italia og Vuelta a España dobbelt så mange gange, som han har måttet opgive, og han er i øjeblikket i færd med den 13. af slagsen.\nAllerede i sit debutår 1996 klarede han de tre ugers Vuelta-strabadser, og han er kun blevet tvunget til at stå af i en af sine fem starter i Spanien - da han i 1997 også havde problemer med tidsgrænsen.\nNoget lignende var tilfældet med Giroen i 1998, og den eneste gang, det regulært har været trætheden, som fik ham til at sige farvel, var i sidste års Tour.\nSom bekendt mødte han frem og proklamerede, at han ikke var i ordentlig form oven på Giro-succesen, men det hindrede ham ikke i at snuppe fire etapegevinster, inden han satte kursen mod hjemmet umiddelbart efter den sidste i Lyon - og netop som Alperne tårnede sig op forude.\nOgså Touren har han dog fuldført - ved sin første optræden i den sammenhæng i 2001. I alt er det blevet til 26 etapesejre i de tre gigantarrangementer fordelt på 14 i Giro d'Italia, 4 i Tour de France og 8 i Vuelta a España.


SmartSpine, Se vores store udvalg af SmartSpine\nMicrobølgestrop til SmartSpine\n859,00 DKK Antal:\nSmartSpine er designet som en unik støttepude og "alignment"-redskab til understøttelse af hele rygsøjlen og korsbenet.\nBEMÆRK: Hvis den skal bruges varm, kræver det en mikrobølge strop (ikke inkluderet).\nDen fungerer som en virtuel coach under coreøvelser.\nEt polstret spor guider blidt hvirvlerne i en bedre "aligned" position. Sporet følger konturerne i rygsøjlen og giver en blid, jævn akkupunktur.\nDin egen kropsvægt bestemmer trykket, mens overaktive muskler afbalanceres. På denne måde bliver rygsøjlen passivt introduceret til følelsen af længde og optimal "alignment". Denne følelse overføres til alle oprejste positioner


Billigt mailhotel med alt inkluderet fra danske nordicway\nSpam- & virus-beskyttelse\nForbind med Outlook, Gmail mfl.\npå dit mailhotel\nDKK 9,50\t/måned*\tNormalpris\tDKK 29 Bestil mailhotel\n10 GB Plads til mails\nMasser af plads til alle dine emails samt eventuelle hjemmesider.\nDu kan have et ubegrænset antal hjemmesider med deres eget domæne samt et ubegrænset antal mail-konti kørende på et og samme webhotel helt uden meromkostninger\nGRATIS Spam- og virus-beskyttelse\nDanske videoguides til mailhotel-funktioner Vi har optaget et hav af videoer, som guider dig i mailhotellets funktioner, samt hjælper dig igang med dine email-konti hos os.\nGRATIS hjemmeside på alle domæner\nHos os kan du også have en hjemmeside på alle dine domæner. Du vælger selv, hvilket system du vil bruge!\nAlt inkluderet, ingen overraskelser\nHos nordicway har vi valgt kun at tilbyde ét produkt. Ét mailhotel, som har alt det, du skal bruge for at oprette email-konti på dine domæner og evt. lave hjemmesider.\nDu skal ikke tænke på, om du f.eks. har nok plads, mulighed for at integrere med Outlook eller Gmail, et ordentligt spam-filter eller mulighed for email-konti på flere domæner, for det har vi gjort for dig og sammensat et mailhotel, som er mere end rigeligt til de flestes behov.\nHos os får du et af de billigste mailhoteller på markedet, men med mailplads, domænepladser, hjemmeside-muligheder og funktioner, som matcher selv de dyreste løsninger.\nVores mailhotel, kan desuden bruges som en almindeligt webhotel, og du kan derfor også have hjemmesider eller webshops på dine domæner hos os.\nSkulle du få brug for hjælp til opsætningen, så sidder vi klar 24/7 på supporten.\nDansk mailhotel med alt inkluderet\nSom en del af vores standardpakke er mailhotellet inkluderet. Vores standardpakke har 10 GB plads, og du bestemmer selv, hvordan du fordeler pladsen. Hvis du blot ønsker at benytte mail, så har du dermed 10 GB til rådighed til dine mails.\nVores mailsystem understøtter både POP3 og IMAP samt SMTP til udgående mails. Vi har flere guides under vores videosupport sektion, der beskriver opsætningen af disse. Mails kan derfor hentes ind i programmer som Outlook, Gmail og Thunderbird.\nHar du brug for mere plads på dit mailhotel, kan du opgradere til både 20 GB og 40 GB. Dog kan de fleste holde sig inden for de 10 GB ved at rydde op i indbakken i ny og næ. Vi har tidligere haft slået en catch-all funktion til, men vi har valgt at slå denne fra, da flere kunder synes, at det fyldte deres mailhotel for hurtigt. Så nu opbevares kun de mails, som du selv vælger at gemme på serveren i tilfælde af, at du har valgt en IMAP opsætning.\nVi anbefaler, at du som udgangspunkt vælger IMAP opsætning i forbindelse med vores mailhotel. Her vil en kopi af dine mails blive gemt på serveren, så du altid kan indlæse dem igen, hvis nu din computer skulle brænde sammen. Ved POP3 hentes mailen ned på din computer, og der gemmes ikke en kopi på serveren. Du kan derfor ikke genskabe dine mails, hvis der skulle ske noget med din computer.\nMere om vores mailhotel\nMasser af plads til emails og evt. hjemmesider\nGratis HTTPS beskyttelse(SSL)\nGør din hjemmeside og emails sikre med SSL.\nHjemmeside på dine domæner? Kom igang med kun et enkelt klik!\nDu får gratis daglig backup af alle dine emails og filer i 14 dage.\nForbind Outlook, Gmail mfl.\nBrug vores mailhotel med din egen mailklient, f.eks. Outlook, Gmail osv.\nVores mailhotel understøtter selvfølgelig både POP3 og IMAP\nMed vores mailhotel får du et effektivt spam- og virus program.


Områdekode 09228 / +499228 / 00499228 / 011499228, Tyskland (forvalg)\nOmrådekode / forvalg 09228 (+499228 / 00499228 / 011499228)\nOmrådekode: 09228 (+499228)\nPræfixet 09228 er områdenummeret for Thurnau. For det fiktive telefonnummer 1103184 og er forvalg / områdekoden 09228, det nummer, der skal ringes op, er 09228 1103184. Og Thurnau ligger i Tyskland.\nOmrådekodepræfikset / forvalg tildeler abonnentens telefonnummer til en bestemt placering. Der findes andre typer præfiks ud over områdekoden: Internationale landepræfikser, præfikser for mobiltelefonudbydere og præfikser for forskellige tjenester. Disse kombineres for at passe til flere formål. Når du ringer fra et land til et andet i tilfælde, hvor modtageren af opkaldet har en fastnet, kombineres landepræfikset med områdekoden og abonnentens nummer. For det fiktive telefonnummer 1103184 er forvalg / områdekoden 09228 (Thurnau) og Landekode 0049, det nummer, der skal ringes op, er 0049 9228 1103184. Hvis opkaldet er til en mobilenhed, kombineres Landekode med mobiltelefonudbyderens præfiks og abonnentens nummer. Hvis der foretages et opkald til en abonnent i det samme land, kan Landekode udelades. I tilfælde af nationale opkald fra et fastnet til et andet kan områdekoden / forvalg også udelades i mange lande, når begge abonnenter har den samme områdekode / forvalg. Især i lande, hvor abonnenter er i stand til at bevare det samme telefonnummer efter at have flyttet til en anden placering eller by, skal områdenummeret – i dette tilfælde 09228 – selvfølgelig også ringes op.\nTjenester, der fås adgang til via tjenestepræfikser, kan medføre gebyrer, ikke kun fra telekommunikationsselskaber, men også fra de virksomheder, der tilbyder disse tjenester. Som et resultat tilbyder en række tvivlsomme virksomheder tjenester, der er til begrænset nytte men pådrager sig høje gebyrer. For at øge deres fortjeneste yderligere forsøger sådanne tjenester at holde vedkommende, der ringer, på linjen så længe som muligt. Tilsynsmyndighederne griber regelmæssigt til handling mod sådanne udbydere, men det kan man ikke regne med. Ud over specielle numre, der kan identificeres ved hjælp af deres præfikser, er der også hurtigopkaldsnumre. Det mest kendte er nødnumrene 112 i Europa og 911 i Nordamerika. Disse numre kan bruges landsdækkende og behøver ingen præfikser, dvs. ingen Landekode +49 (0049) eller områdekode / forvalg 09228 (Thurnau).\nHvis du er uden for Tyskland, og du vil ringe til en person i Thurnau, skal du udover Landekode have Landekode for det land, du ønsker at ringe til. Landekode for Tyskland er +49 (0049), så hvis du er i Danmark, og du vil ringe til en person i Thurnau, skal du prefikse personens telefonnummer med +49 9228. Nulet foran områdekode er udeladt i dette tilfælde. For det fiktive telefonnummer 1103184 er forvalg / områdekoden 09228 (Thurnau) og Landekode 0049, det nummer, der skal ringes op, er 0049 9228 1103184.


Måde at slippe af med Hmyutilitybox.co? - Trojan Killer\nMåde at slippe af med Hmyutilitybox.co?\nEr du træt af at støde Hmyutilitybox.co virus på alle tidspunkter i dit hus side? Godt, sikkert din computer er lige nu i et problem, og også du har brug for at få det taget sig af. Især din webbrowser kræver en god reparation, because look of Hmyutilitybox.co on its startup and also redirections via My Utility Box er dårligt for beskyttelse af din individuelle data.\nHmyutilitybox.co might quickly infect virtually all prominent browser. Dette omfatter absolut Internet Explorer, Google Chrome, Opera, Mozilla Firefox samt Microsoft Edge. Når du begynder en af dem, you will notice that the web page got changed into Hmyutilitybox.co. i øvrigt, when you begin searching for some info through the hijacked search form your queries will be redirected via My Utility Box, som ikke kan være tænkt som en autentisk søgetjeneste udbyder.\nHmyutilitybox.co has numerous purposes. Blandt dem er at indsamle den information vedrørende enkeltes surfing adfærd. Den anden opgave er at vise målrettede reklame bannere baseret på dette indsamlede data. Disse to mål er virkelig temmelig forbundet med hinanden. Som et eksempel, du har søgt vis gadget sidst gennem særlige industriområder. Når din web browser henter kapret, the possibilities are that you will begin facing advertisements and also sponsored web links in Hmyutilitybox.co hijacker, som vil afsløre reklamer vedrørende den specifikke gadget tilbydes andre steder.\nTænker den ovenfor nævnte info, it is not secure for you to send any type of search inquiries through Hmyutilitybox.co. Det viser sig, at denne hijacker spioner end dig. Så, hver søgeforespørgsel, du sender med det, vil helt sikkert blive samlet, såvel som den kan overføres til tredjepart for mange ulovlige mål. It shows up that Hmyutilitybox.co is not a basic hijacker. Du kan ikke gøre op med den blot gennem afinstallere det fra listen over lovligt oprettet programmer. Flykapreren er desuden udstyret med nogle andre understøttelsesprogrammer, der forhindrer dig i at fjerne den på en nem metode. Vi anbefaler, at du fjerner denne infektion ved meget nøje at overholde fjernelsesopløsningen nedenfor.


Klima | Økologisk - nyt om udviklingen\nNyt notat: Solceller kan godt kombineres med landbrugsdrift\nEn af de store gevinster ved afgræsning i solcelleparker er adgangen til skygge, som for de fleste husdyr har stor betydning for deres velfærd i varme perioder. Det mindsker varmestress, og de udenlandske erfaringerne viser, at dyrene gerne opholder sig under panelerne.\n22-06-2022 2 minutter Klima, Dyrevelfærd\n21-06-2022 4 minutter Klima\nNu skal folkeskoleelever undervises i klimavenlig mad\nDe ældre elever i folkeskolerne skal nu undervises i de nye officielle kostråd, så de kan træffe reflekterede valg om sund kost og madens klimaaftryk.\n09-06-2022 3 minutter Klima, Forbrug\nSådan vil Økologisk Landsforening forsøge at præge et kommende klimamærke\nPOLITISK KLUMME: Vejen til et mere bæredygtigt fødevaresystem ligger i helheden. Det vil sige i samspillet mellem klima, natur, vandmiljø, drikkevand, dyrevelfærd, sund og alsidig mad til alle, levende landdistrikter med arbejdspladser under gode forhold.\n09-06-2022 4 minutter Klumme, Klima, Politik, Forbrug\nDet er vigtigt at skrive om klimaforandringerne i et landbrugsmedie\nLEDER: Vores enorme aftryk på kloden viser, hvorfor det er nødvendigt med et landbrug, der producerer mere plantebaseret og mindre animalsk, og hvorfor færre pesticider og mere hensyn til biodiversiteten er vigtigt.\n07-06-2022 4 minutter Leder, Klima\nNy beregning viser markant klimagevinst ved at følge kostrådene\nHvis man går fra at spise en gennemsnitlig kost til at følge de nye kostråd, kan man reducere klimaaftrykket fra sin kost med mellem 31 og 44 pct.\n02-06-2022 3 minutter Forbrug, Klima, Forskning\nØkolog vil trække bilgigant i retten\nEuropas største bilproducent anklages for at gøre for lidt for at nedbringe sine udledninger af drivhusgasser og bidrage til skader på landbruget.\n01-06-2022 5 minutter Udland, Klima\nKloden er fanget i en stime af rekordvarme, og det har ramt vores madproduktion\nDe syv seneste år har været de syv varmeste målt i moderne tid, viser den nye klimarapport fra World Meteorological Organisation. De tiltagende klimaforandringer kan mærkes på fødevareforsyningen, og årtiers indsats mod sult er ved at blive undermineret.\n18-05-2022 6 minutter Klima\nForrige Side 1 af 42 (der er 416 resultater) Næste


Herpes skamlæber - en farlig sygdom. En kvinde, der lider af herpes genitalis, kan give det videre til deres seksuelle partnere, samt inficere hendes barn under fødslen. Men den farligste primær infektion med genital herpes under graviditet - det kan føre til fosterskader.\nHerpes på skamlæber - årsager\nHvad er genital herpes læber? Dette er en af følgerne af genital (genital) herpes hos kvinder. Sygdommen er primært forårsaget af herpes simplex virus type 2 (HSV-2), men undertiden med herpes simplex virus type 1 (HSV-1). Sygdommen er meget smitsom og overføres fra person til person gennem seksuel kontakt.\nSymptomerne på primær herpes skamlæber\nEfter kontakt med slimhinderne i genitalier HSV i et par dage (inkubationstiden varer fra den ene dag til tre uger) på huden eller slimhinderne af ydre kønsorganer forekommer rødme og hævelse. I løbet af dagen Hævelsen stiger, og betændte områder synes bobler med klart indhold. De hurtigt flyder sammen til dannelse af større bobler, som derefter burst til dannelse af et stort ovalt erosioner. Denne erosion er normalt meget smertefuld og helbrede i lang tid, i to til tre uger.\nUndertiden mens der er små udflåd.\nHerpes på læberne af skamlæber kan være placeret både på hud og slimhinder. Herpes på læben undertiden sex er ensidig, men ikke desto mindre mere almindelige symmetriske udslæt.\nEn funktion af primær herpes er, at de karakteristiske forandringer i huden og slimhinderne i de ydre kønsorganer ledsaget af symptomer på forgiftning: en temperaturstigning (sædvanligvis til små tal), utilpashed, hovedpine, og nogle gange kvalme og opkastning.\nHerpes skamlæber - symptomer på tilbagefald\nEfter en indledende herpes virus, der forårsager sygdommen bliver inaktive og gemmer sig i nerve ganglier af lumbosacral plexus. Den vil forblive inaktiv, indtil endnu ikke falde immunitet. Årsag reduktion af immunitet kan være enhver sygdom, hypotermi, toksicitet og så videre. Særlig hurtig herpesvirus aktiveres på en baggrund af alkoholmisbrug.\nBegyndte en gentagelse af genital herpes sker ikke så skarpe og lange. Normalt inden for det første år efter infektion tilbagefald er mest hyppige, men efterhånden er reduceret deres antal og varighed - dette indikerer, at immunsystemet begynder at klare opgaven.\nHvordan at bekræfte diagnosen?\nEt udseende er nogle gange svært at diagnosticere, så herpes genital læber skal være yderligere laboratorietest:\nsvaberprøver fra læsionsstedet skamlæber anvendelse af polymerasekædereaktion (PCR), som detekterer kroppens DNA-virus HSV-I og HSV-II;\nblod ved enzymimmunoassay (ELISA) - påvisning af antistoffer mod HSV-I og HSV-II; Desuden kan ved hjælp af ELISA differentieres primære og sekundære herpes. Ved primær infektion under den første uge af klasse antistoffer vises M (IgM - IgM), deres antal når et maksimum i den anden eller tredje uge af sygdommen. IgM forsvinder inden for 2-3 måneder efter sygdommens opståen. Hos nogle patienter, kan de detekteres, og når en kronisk tilbagevendende infektion. Fra den anden uge af sygdommen begynder at dukke op i blodet af antistoffer mod HSV-I og HSV-II klasse G (immunglobulin G - IgG), som forbliver i patientens blod for livet.\nAf stor betydning er bestemmelsen af graden af modenhed klasse IgG-antistof (styrken af deres forbindelse til antigenet, dvs. herpesvirus). Under primær infektion IgG modenhed er lav, og kun et par måneder efter infektion modenhed IgG bliver høj. Dette giver en høj grad af tillid til at afgøre, om en akut herpes infektion af primær eller tilbagevendende kronisk proces.\nBehandling af herpes labia\nI primær herpes skamlæber nødvendigvis ordinere en omfattende behandling: Antivirale lægemidler til systemiske effekter (acyclovir, valacyclovir, famciclovir), immunmodulatorer (viferon rektale suppositorier), styrkende midler (vitamin A, E, C, B, mikro og makro).\nUdadtil også ordinere antiviral og styrke immunitet cremer og geler: Cremer acyclovir Acyclovir - da det er sikkert? , Zovirax Zovirax - tid-bevist antiviralt lægemiddel , Liniment tsikloferon TSikloferon - genskaber kroppens forsvar Gel viferon og så videre.\nFor at mindske hævelse og smerte ordinere lægemidler, såsom diclofenac, Nurofen, ketorol. Lokale vel hjælpe lotion fra bouillon eg bark, kamille og perikon.\nHovedformålet med behandling af genital herpes er at styrke immunitet Styrke immunsystemet - hjælpe immunsystemet og undertrykkelse af herpes infektion.\nVaginitis: Årsager - infektion og nedsat immunitet\nVaginitis hos kvinder i den fødedygtige alder er en konsekvens af seksuel infektion eller reducere den lokale immunitet af vaginale slimhinde. Sidstnævnte opstår på grund af undertrykkelse af den naturlige mikroflora gavnlige i vagina, hvilket fører til aktivering af patogene mikroflora og udviklingen af den inflammatoriske proces.\nHvad er vaginitis og deres typer\nVaginitis (Colpitis) - er betændelse i den vaginale slimhinde. Vaginitis er en af de mest almindelige sygdomme hos kvinder, som på sin side skyldes utilstrækkelig eller forsinket behandling kan producere komplikationer, såsom inflammation af interne kønsorganer - uterus og vedhæng (æggeledere og æggestokke). Og disse sygdomme ofte medføre en overtrædelse i den fødedygtige kvinder - infertilitet.\nHos børn og ældre kvinder ofte udvikler vulvovaginitis - betændelse i skeden og vulva, som en konsekvens af den manglende gavnlige virkninger på mikroflora æggestokkene funktion.\nVaginitis kan være akut eller kronisk. Ifølge deres årsager vaginitis opdelt i bakterielle, fungale, protozoal. Disponerende faktorer for udvikling af vaginitis kan være enhver sygdom eller tilskadekomst, som fører til reduktion i den samlede og lokale (slimhinde skeden) immunitet.\nUdvikling vaginitis kan reducere endokrine ovariefunktion eller personlig hygiejne, nogle gynækologiske lidelser (opspringning genital slids, udeladelse af væggene i vagina, urin fistler, tumorer, etc.), ændringer i den vaginale slimhinde, forårsaget under indflydelse af mekaniske, kemiske, termiske virkninger, samt reduktion i alt og lokal immunitet.\nGenital infektioner som en væsentlig årsag til vaginitis\nInfektioner, seksuelt overførte infektioner, ofte forårsager betændelse i skeden hos kvinder. Disse infektioner omfatter trichomoniasis, klamydia og andre sygdomme. Oftest lider af sygdomme disse kvinder, der ofte skifter deres seksuelle partnere, og ikke opfylder seksuel sundhed. Dette udelukker ikke kvinder fra infektion og regelmæssig sexpartner.\nDet særlige ved genitale infektioner hos kvinder er, at den akutte fase af sygdommen ikke altid udtales, som et resultat af en kvinde kan simpelthen ikke betale nok opmærksomhed på de symptomer på infektion eller forsøge at helbrede sig selv. Dette fører til, at infektionen er "skjult" og inflammation bliver kronisk med en tilbøjelighed til at sprede overliggende urogenitale organer.\nDet samme sløret for genitale infektioner kan være mænd, det er derfor, gynækologer og dermatovenereologists altid forsøger ikke kun at behandle en kvinde, men også for at identificere smittekilden og behandle kvindelig seksuel partner.\nImmunosuppression - mindst almindelige årsag til vaginitis\nPå slimhinderne i de ydre kønsorganer hos kvinder lever meget forskellige mikroflora, som er opdelt i normal eller nyttige og opportunistisk. Nyttige vaginale flora af kvinder i den fødedygtige alder er påvirket af de kvindelige kønshormoner produceret af æggestokke, og består hovedsagelig af mælkesyrebakterier udskille mælkesyre Mælkesyre - viser vores sundhed . Det sure miljø i vagina forhindrer væsentlig gengivelse af betinget patogene, som også er til stede på væggene i vagina.\nInhibering af normal vaginal mikroflora Mikrofloraen i skeden: renhed altid fører til en spredning af opportunistisk. En sådan tilstand kan forårsage ukontrolleret anvendelse af antibiotika Antibiotika - om de vil hjælpe dig i en overskuelig fremtid? , Antiseptiske midler, topiske (vaginale stikpiller, cremer med antiseptiske midler, løsninger til kunstvanding) og sæddræbende (stoffer, der nedbryder sæd, som er en del af svangerskabsforebyggende midler til lokal anvendelse - de er begge antiseptiske).\nMatters reduktion og generel immunitet, som kan udvikle sig på baggrund af lange strømmende kroniske sygdomme. Meget ofte vaginitis udvikle sig i exchange-endokrine sygdomme - diabetes Diabetes - truende og uhelbredelig sygdom , Fedme, forskellige sygdomme i de andre endokrine kirtler. Alle disse sygdomme bidrager til en reduktion af immunforsvaret generelt og reproduktion af patogene mikroflora.\nVaginitis i alle disse tilfælde kan være forårsaget af patogene mikroflora. Meget ofte er de svampe i naturen og er foranlediget af gæren Candida-slægten. Bakteriel vaginitis forårsaget af ikke-specifikke typer af Staphylococcus, Streptococcus, E. coli og andre patogener, der tilhører den patogene mikroflora.\nÅrsager til vaginitis kan være forskellige, men de alle kræver rettidig opdagelse og eliminering.


Forside > Søgning > Domain\nInternettet er inddelt i domæner. Et domæne er en internetadresse. Til hvert domænenavn (eksempelvis tdc.dk) hører en entydig IP-adresse (eksempelvis 193.162.146.9). Denne "oversættelse" fra tekst til tal, foretages af en Domain Name Server - DNS\nForrige: Domagk, Gerhard Næste: Dombrowska, Maria\nSiden er blevet set 394 gange - Se og skriv kommentarer herunder.\n• insektstater organiserede samfund med vidtgående arbejdsdeling kendes hos flere insektgrupper\n• arkade bueformede åbninger i mur- eller træværk (i modsætning til arkade med lige afslutninger).\n• kapabel i stand til, dygtig


Nyhedsbrev nr. 27  Nyhedsbreve  Institut for PersonlighedsTeori og Psykopatologi (IPTP)\nReferat fra 8. ISSPD konference\nIndtryk fra seminar med Peter Fonagy\nIntroduktion til Patricia Coughlin\nMillon workshop om MCMI III\nBoganmeldelse: Det sårbare sind\nGodt nytår til alle. Året byder på spændende arrangementer, både for de medlemmer der interesserer sig for psykoterapi af personlighedsforstyrrelser, for de medlemmer, som fortrinsvis er interesseret i personlighedstestning (Millon-testen), og hvis man er interesseret i ny viden om den dimensionelle personlighedsmodel.\nVi fortsætter vores certificeringskurser i Millon-testen med 2 arrangementer i Roskilde og 2 i Jylland. De medlemmer, der har været med i afprøvningen af MCMI-III vil i løbet af et par måneder modtage et brev fra Ask Elklit og Erik Simonsen om at indsende resultatfiler. Materialet vil herefter blive gjort op, og resultatet forelagt ved en Millon-konference fredag den 20. august 2004 i Herlev auditorium. Vi har den glæde, at testens konstruktør professor Ted Millon vil besøge Danmark i forbindelse med, at han er gæsteforelæser ved Nordisk Konference i Psykologi, der netop i år afholdes i København. Ved Millon-konferencen i Herlev auditoriet vil der blive fremlagt resultater fra danske undersøgelser af MCMI. Blandt foredragsholderne er professor Ask Elklit fra IPTP’s bestyrelse, overlæge Henrik Dam og lektor, mag.art. Hans Henrik Jensen. I forbindelse med at Millon er udnævnt til æresmedlem af den amerikanske psykologiske forening (APA) vil der i år blive udgivet et Millon festschrift på forlaget John Wiley © Son. Et af bogens kapitler omhandler anvendelse af Millon-testen uden for USA, forfattet af Instituttets formand.\nDet er nu lykkedes at få en aftale i stand med Patricia Coughlin, der afholder seminar 16.-17. august i Herlev med emnet "Intensiv dynamisk korttidsterapi". Patricia Coughlin har videreudviklet den dynamiske korttidsterapi fra pionererne Habib, Davenloo og David Malan. På kurset vil der blive fokuseret på interventionsteknikker til afvikling af uhensigtsmæssig forsvar og blive givet eksempler på, hvorledes man intensiverer patientens følelsesmæssige engagement i behandlingen. Patricia Coughlins bog "Intensive shortterm dynamic psychotherapy" er oversat til dansk: "Intensiv dynamisk korttidsterapi", udgivet på Reitzels forlag 2001.\nDesværre lykkedes det ikke at få lavet et arrangement med Lee Anna Clark om den dimensionelle tilgang til forståelse af personlighedsforstyrrelser og anvendelsen af SNAP-testen. Arrangementet vil blive forsøgt gennemført i 2005. Til gengæld har vi arrangeret et seminar med professor John Livesley, Vancouver den 22. september 2004.\nArbejdet med at revidere DMS-IV akse II vil blive påbegyndt i indeværende år. Professor Tom Widiger, University of Kentucky, der er kendt som en varm fortaler for den dimensionelle tilgang til beskrivelse og forståelse af personlighedsforstyrrelser, er sammen med undertegnede udpeget til at lede arbejdet med at få gennemført forskningsprojekter de kommende 4-5 år til afprøvning af de dimensionelle modeller. Formanden vil deltage i en konference på NIMH (National Institute of Mental Health) i Bethesda i februar i år, hvor det første afsæt til revision af hele DSM-systemet vil blive gjort. Senere på året i oktober måned vil 10 eksperter og 15 discussants blive indkaldt til en konference, hvor der vil blive gjort status omkring de dimensionelle modeller. Foredragene og rekommandationerne vil blive samlet i et ”special issue” i Journal of Personality Disorders under redaktion af Tom Widiger og Erik Simonsen.\nISSPD’s 8. kongres i Firenze med omkring 500 deltagere havde et meget vellykket forløb, og vi havde i Instituttet den glæde, at der var omkring 15 deltagere fra Danmark. Næste kongres bliver den europæiske ISSPD sektion, der mødes i Zaragoza i Spanien 17.-20. juni 2004. Den 9. internationale ISSPD-kongres bliver afholdt i Buenos Aires i Argentina 25.-28. april 2005. Er det ikke en god anledning til at besøge det latinamerikanske kontinent?\nPå kortere sigt glæder jeg mig dog til at se jer til vores arrangementer i år.\nmandag den 19. april 2004 kl. 17.00\nAmtssygehuset Fjorden, Birkehus 2. sal, Smedegade 10-16, Roskilde\n*Lene Falgaard er på valg, genopstiller.\nJf. de reviderede vedtægter skal forslag til dagsorden ud over de faste punkter være bestyrelsen i hænde inden 1. marts. Der vil ikke blive udsendt yderligere indkaldelse.\nDen 9.-12. oktober 2003, Firenze\nISSPD (International Society for Study of Personality Disorder) holdt sin 8. kongres i Firenze i Italien fra den 9-12 oktober 2003. Vejret var varmt og solrigt, så det kunne næsten ikke blive bedre.\nProgrammet var kompakt og overvældende og udtryk for den forskningsaktivitet, som foregår inden for feltet. Danmark var fint repræsenteret med en række foredrag og posters. Erik Simonsen, formand for IPTP, fik tildelt ISSPD Award for sit mangeårige arbejde inden for området, både organisatorisk og forskningsmæssigt. Så vidt jeg husker, er det tredje gang at den uddeles og kun til fremtrædende personer inden for området. Vi kan derfor være stolte på Erik Simonsens vegne.\nKongressen bestod af op til 10 parallelle sessioner både formiddag og eftermiddag, afbrudt af en række plenary sessions. Så der var meget at tage med hjem, og meget man ikke kunne nå.\nJeg har i denne sammenhæng valgt at fremhæve to emner fra kongressen. Den indledende plenary session handlede om, hvor stabile personlighedsforstyrrelser er. Der syntes at være generel enighed om, at den stabilitet som forudsættes i det nuværende diagnosesystem ikke eksisterer. Tracie Shea fra USA redegjorde for et en omfattende multicenter undersøgelse, hvor mindre end halvdelen af patienterne efter 12 måneder opfyldte kriterierne til den personlighedsforstyrrelse, som initialt blev diagnosticeret.\nEndvidere vil jeg fremhæve en plenary session mellem Peter Fonagy og Livesley under titlen ”Nature and Nurture”, som kan oversættes til natur og opdragelse. Det var for mig højdepunktet på kongressen. Det skal bemærkes, at Fonagy var i Danmark i 2003 og Livesley kommer til landet i 2004. Foredragene blev holdt som indlæg for og imod arv og miljø ved udviklingen af personligheden og personlighedsforstyrrelser. Men det var bemærkelsesværdigt, hvor nuanceret Peter Fonagy forholdt sig til biologien i personligheden, og hvor hjemmevant han færdes i de naturvidenskabelige modeller om dette emne. Han synes at være en klar viderefører og udvikler af Bowlbys biologiske modeller. Hans foredrag var komplekst, modsatrettet, og noget forvirrende. Han havde ikke timet foredraget godt og blev ikke færdig. Men trods disse vanskeligheder er han en original tænker, som formodentlig vil for stor betydning fremover. Fonagy skitserede interaktionsmodeller mellem miljøet og det genetiske og efterlyste mere komplekse modeller for at forstå den genetiske effekts indflydelse på psykiske sårbarhed.\nLivesley holdt et elegant foredrag som arvelighedsforsker og fandt det forkert at opfatte ”nature and nuture” som adskilte. Han opfatter det som sammenbundne størrelser. Livesley fremsatte mange interessante pointer og var særdeles utilfreds med det nuværende diagnosesystem, som han ikke kan bruge i sin forskning. I stedet foreslår Livesley en model med fire dimensioner, nemlig en emotionel dysregulering, en dyssocial adfærd, en associal og tvangspræget adfærd og en tilbagetrukken og hæmmet adfærd.\nDet er mit indtryk, at kongressen var en succes og præget af et stort engagement. Som altid i Italien fik man fantastisk mad overalt og 10 minutters gang fra kongressen knejsede den hvide Duomo, byens domkirke, som havde stået i mange århundreder før nogen fandt på ordet personlighedsforstyrrelser.\n30. oktober 2003, Lille auditorium, Amtssygehuset i Herlev\nPeter Fonagy stod som en nødvendig men modstræbende naturvidenskabsmand den sidste torsdag i oktober måned i det smukke auditorium på Herlev Sygehus. Et lokale som Fonagy selv anerkendte. Peter Fonagy giver et originalt engelsk bud på en psykoanalytisk teoridannelse, som inddrager Winnicott, Bion og Bowlby. En teoridannelse som synes at få en væsentlig betydning. Glen O. Gabbard har i mange sammenhænge, herunder hans foredrag i IPTP, vist stor interesse for Peter Fonagys teoretiske forståelse.\nDet var en spændende, men også krævende dag i samvær med Peter Fonagy. Et samvær som blandt andet var præget af et meget energisk og engageret publikum, som var med til at gøre dagen levende og uventet. Et publikum som gennem sine kommentarer tvang Fonagy til at ekstemporere og forklarer sig, hvilket var med til at tydeliggøre den teoridannelse, som han er ophavsmand til. Blandt andet spørgsmålet om hans model kan opfattes som en del af den psykoanalytiske teori, hvor Fonagy tydeligt ønsker, at den hører hjemme og ønsker den bliver anerkendt som værende en del af. Spøgsmålet tog udgangspunkt i et eksempel med drømme som fænomen, som Fonagy ikke mente, det var svært at forklare i forhold til hans model om mentalisering. Forklaringen i sig selv var interessant, men dækkede måske over en diskontinuitet i teorien. Fonagy nævnte, at det kunne være vanskeligere at inkludere et psykoanalytisk begreb som ubevidste fantasier i teorien. Og aktuelt løber en debat i International Journal of Psychoanalysis mellem Fonagy og Harold P. Blum om mulige kliniske implikationer af Fonagys model. Specielt om centrale, klinisk begreber som rekonstruktion og working through har en berettigelse i den klinik, som udspringer af Fonagys model. Det synes ikke at være tilfældet.\nPeter Fonagy havde som udgangspunkt en attachment based model for borderline personlighedsforstyrrelser. En model som tjener som grundlag for den psykoterapeutiske behandling baseret på mentalisering, som Peter Fonagy i samarbejde med Anthony Bateman har undersøgt og har fået publiceret ganske afgørende artikler om de seneste par år.\nIfølge Fonagy skal psykopatologien forklares gennem udviklingspsykologien. Psykisk syge har inden sygdommens gennembrud forstyrrelser med koncentrationsvanskeligheder og adfærdsproblemer. Men samtidig understreger Fonagy at ”the brain is the organ of the mind”, og at vi er genetisk prædisponeret for psykisk sygdom. Denne konstatering udelukker ikke psykosociale interventioner. Fonagy anerkender gyldigheden af fysiske interventioner på hjerneniveau og opfatter de psykosociale interventioner som en måde at håndtere den genetiske sårbarhed. Fonagy understeger nødvendigheden af en specifik psykosocial behandling, og jeg mener, at man kan opfatte dagens seminar som en analyse af en specifik psykosocial intervention, nemlig en mentaliseringsbaseret behandling af en bestemt gruppering af psykisk sygdom. Jeg savner dog en afklarende afgræsning af Fonagys forståelse af borderline tilstande. Hvad forstår han egentlig ved borderline patient?\nFonagys udviklingsmæssige forståelse er en model for udviklingen af selvet. En opfattelse, hvor mentalisering står centralt både i forhold til selvet som handlende i verden og selvet som en selvrepræsentation. Udviklingen er rodfæstet i interaktionen mellem selvet og den anden, og selvet opstår i vekselvirkningen med omsorgspersonen. Fonagy peger både på Winnicotts begreb om spejling og Bowlbys tilknytningsforståelse. Ved den patologiske proces hæmmes denne udvikling som en reaktion på et traume i det sårbare individ. Der foreligger ikke en tryg base, spejlingen er inkongruent. Noget er utilstrækkeligt. Tilknytningen, eller rettere attachment, skal ses som muligheden for at være i en symbolsk verden. Affektrepræsentationer og muligheden for at mentalisere afgør evnen til at eksistere i en symbolsk verden sammen med andre, hvor man arbejder sammen og eksisterer sammen.\nFonagy refererer til forskellige kliniske og eksperimentelle studier med spædbørn og småbørn. Det fremgår, at spædbørn er stærkt orienteret mod omgivelserne, og der foreligger et afgørende skift i 4-6 måneders alderen, hvor barnet går fra at foretrække omgivelser, som er i overensstemmelse med barnet selv, til omgivelser som ikke er i overensstemmelse med barnet selv. Dette skift repræsenterer en bevægelse fra en selvundersøgelse til en undersøgelse af repræsentanterne for den sociale verden. Ikke alle børn foretager dette skift, og det vurderes at være et neuropsykologisk udtryk for en underliggende autisme.\nDenne grundlæggende defekt synes at komme til udtryk hos borderline patienter, selvom jeg ikke klart forstod sammenhængen. Men den tidlige forståelse hos barnet af selvet som social aktør (a social agent), skal ses i sammenhæng med spejling hos moderen af barnets affekter. Der etableres en symbolsk forbindelse mellem barnets følelsesmæssige tilstand og repræsentationer af selvets tilstand, som det ses i morens ansigt. Det intersubjektive rum mellem barn og mor giver mulighed for symbolisering af følelser.\nVed en inkongruent spejling udvikles en narcissistisk, falsk eksistensform. Det er en spejling, som ikke opfattes. Morens udtryksmåde bidrager til en borderline struktur hos barnet, hvor uundværlige byggestene mangler. Det er en desorganisation af selvstrukturen, som giver et falsk selv med repræsentationer af den anden i selvet. Eksternalisering af denne defekt giver manglende mulighed for leg (playfulness). I stedet tvinges barnet over i en kontrollerende adfærd, da alt opfattes som farligt. Evnen til at træde ind i det legende hæmmes eller blokeres. Traume i selvet giver en manglende mulighed for tilknytning og mentalisering. Det diskontinuerte i selvstrukturen eller selvorganiseringen udglattes normalt ved mentalisering , mens borderline patienter bruger det diskontinuerte i selvet til en kamp om kontrol. Patienter har ubærlige pinefulde selvoplevelser om det onde og hadet. Det er et fremmed selv i selvet, som er bestemt til at destruerer selvet. Traumet kan kolonisere det falske selv. Der forligger en mind-world korrespondance. Den mentale realitet er lig med den ydre realitet. Alt er for virkeligt. Den anden kan kun accepteres som en modifikation i den fysiske verden.\nPsykoanalysen er et studie i subjektivitet, hvor man kan lære, at et andet menneske kan være bevist om din bevidsthed (having your mind in mind). I den terapeutiske proces er den nødvendigt at fremhæve processen og ikke indholdet. Det er et spørgsmål om relationer og om at udvikle en sikker base, hvor forståelse er mulighed. Fonagy bruger udtrykket re-parenting, hvor man under fælles opmærksomhed har de mentale tilstande som det delte objekt. Det drejer sig om at forstå, hvordan sindet virker og gennem repræsentation at udvikle en eksplicit viden om sindet. Man er ikke direkte opmærksom på indholdet, men trækker opmærksomheden tilbage til den implicitte repræsentation. Der er et forandringens øjeblik (moment of change) i terapien, hvor ressourcerne allokeres til den mentale oplevelse. Det drejer sig om at sensitivere patientens følelsesliv. Det udtrykkes, med tryk på metaforen, som at få sindets corticale maskine til at læse (the cortical machine of the mind reading). Samtidig understreger Fomagy, at den terapeutiske proces er smertefuld også for terapeuten og giver kliniske eksempler på dette.\nTil tider bliver Fonagy meget teknisk i sin præsentation. Både gennem de grafiske modeller, som blev præsenteres på powerpoint og henvisninger til forskellige eksperimentelle studier, som understøtter hans teoretiske forståelse. Peter Fonagy er en grundig mand, som er glad for detaljen, hvilket hans bøger og dagens seminar bærer præg af. Men det var fascinerende at opleve en begavet mand på højden af sin intellektuelle formåen, som redegjorde for sin teoretiske forståelse, som aktuelt er under udvikling, og som jeg finder er en forståelse, som er uundværlig, i det videnskabelige klima som hersker i dagens psykiatri.\nIndbetaling af kursusafgift på check eller giro 463 9677 (reg.nr. 1551), senest 26. juli 2004.\nPatricia Coughlin er en af de mest kendte supervisorer i Intensiv Dynamisk Korttidsterapi. Hun blev uddannet hos Dr. Davanloo i hans psykoanalytiske metode fra 1988 til 1991, har samarbejdet med David Malan og er forfatter til bogen ’Intensive Short-Term Dynamic Psychotherapy’ (1996). I bogen anskueliggøres de psykodynamiske begreber, og alle de vigtige processer i et psykoterapeutisk forløb illustreres med en række kliniske eksempler.\nFokus for metoden er at få adgang til ubevidste emotioner. Det centrale arbejde er at afdække forsvarssystemet, så klienten kan opleve sine egentlige følelser fra fortiden og i nutiden. Der hentes belæg for metoden fra både neurovidenskab og udviklingspsykologi, og Coughlin argumenterer for, at metoden kan være nøglen til et bedre og mere produktivt liv. Mennesker, der opbygger patologiske forsvarsværker mod oplevelsen af deres følelser lider af en hel række fysiske, emotionelle, relationelle og også arbejdsrelaterede vanskeligheder, og det kan ligefrem redde liv at arbejde sig igennem disse forsvarsbarrierer og få kontakt med sine følelser, mener Patricia Coughlin.\nPatricia Coughlin er en af grundlæggerne af ’The International Experiential Short-Term Dynamic Psychotherapy Association’ (I.E.S.A). Udover at have sin private praksis i Albany, New York uddanner og superviserer hun i New York, Californien og Danmark (Århus), og hun har gennemført workshops overalt i USA, i Canada, i Australien og i Europa, hvor hun anvender video-optaget case materiale og også tilbyder gruppesupervision.\nPatricia Coughlin’s bog ’Intensiv Dynamisk Korttidsterapi’ udkom på dansk i 2001 på Hans Reitzels Forlag, og nu kan man altså opleve hendes teori og metode i København. Denne workshop vil integrere teori, teknik og forskning og der vil vises videooptagelser, som illustrerer metoden. Der vil desuden blive tid til spørgsmål og diskussion undervejs. Workshoppen vil foregå på engelsk.\nI forbindelse med Millons besøg i Danmark arrangerer vi en workshop om MCMI III. Millon vil give en introduktionsforelæsning, hvorefter der vil være en række indlæg med data fra danske forskningsprojekter om MCMI. Vi har fået tilsagn om indlæg fra professor Ask Elklit, der vil fortælle om resultatet af den landsdækkende undersøgelse af MCMI III. Lektor Hans Henrik Jensen vil fremlægge data fra undersøgelsen på Bispebjerg, hvor MCMI har været anvendt i forbindelse med udvælgelse af patienter til psykoterapi og som effektmål, og endelig vil overlæge Henrik Dam fortælle om resultater vedrørende MCMI’s anvendelse ved depressioner.\nDer vil blive rig lejlighed til diskussioner.\nErik Simonsen: Det sårbare sind. Gyldendal 2003. 159 kr ekskl. moms.\nErik Simonsen har skrevet en introduktion til et meget stort område. Bogen ’Det sårbare sind’ er ifølge omslagsteksten målrettet til undervisningen i psykologi og samfundsfag i gymnasiet og HF, som grundbog i undervisningen af sygeplejersker, social- og sundhedsassistenter, socialpædagoger og socialrådgivere eller som opslagsbog for pårørende til sindslidende.\nJeg har lyst til at tilføje, at den vil være en udmærket introduktionsbog for psykologistuderende, fordi den både rummer normalpsykisk udvikling, risiko for udvikling af psykisk sygdom af forskellig sværhedsgrad, gennemgang af psykiatriske diagnoser og forskellige behandlingsmuligheder. Både den kategorielle, tilgang som tilhører de eksisterende diagnosesystemer, og den dimensionelle forståelse af personlighed, personlighedsforstyrrelser og psykiatriske symptomer/sygdomme som et dynamisk felt af en række uafhængige dimensioner – f.eks. impulsivitet, perfektionisme, åbenhed eller tendens til tilbagetrækning.\nAlle disse mange problemstillinger gennemgås på en meget klar måde, uden at det virker forsimplet og dermed meningsløst. Tværtimod bliver teorierne levendegjort af en række eksempler og casebeskrivelser. Forskellige teoretiske tilgange præsenteres loyalt og ligestillet, således at der både er plads til en psykodynamisk udviklingsteori, den kognitive teori og en løbende diskussion af biologiske såvel som psykiske faktorer i normaludvikling og psykopatologi. Desuden har bogen gennemgående en meget sympatisk tone – der bliver ikke talt ned til nogen. Af samme grund ville jeg ikke tøve med at anbefale den til hverken pårørende eller patienter for den sags skyld.\nDet eneste, jeg kunne mangle i en så kortfattet fremstilling (bogen er på 163 sider), er en mere omfattende litteraturliste. Faktisk er der slet ingen i selve bogen, men man kan finde en oversigt over yderligere litteratur til forskellige emneområder på den hjemmeside, som der henvises til undervejs i bogen: www.detsaarbaresind.gyldendal.dk\nDenne strategi har fordele og ulemper – en ulempe kunne være, at hjemmesiden ikke vil være der til evig tid, og så vil man mangle kildehenvisningerne.\nDette er en mindre anke. Jeg er glad for, at der er kommet en lettilgængelig bog om et stort og vanskeligt emne, og jeg giver bogen min varmeste anbefaling.\nIndlagt i dette Newsletter er girokort til brug for betaling af kontingent 2004. Årskontingentet på 300,00 kr. bedes betalt senest 1. april 2004. Vælger du at betale via netbank, bedes du tydeligt angive medlemsnummer og navn ved betalingen. Registreringsnummeret i BG Bank er 1551, kontonummer 4639677.


Musvit (Parus major) | Dansk Ornitologisk Forening\nMusvitten er den største af vore mejser, og den der optræder på de mest forskellige levesteder. Den er en af vores mest almindelige ynglefugle. Den kendes fra de øvrige mejser på sit sorte hoved med hvide kinder og gult bryst med bred sort længdestribe. Sangen er metallisk og kan minde om den lyd, der fremkommer når man filer på en sav. Navnet musvit er et forsøg på at gengive fuglens sang.\nMusvittens geografiske udbredelse er betydelig. Den forekommer i hele Europa, bortset fra Island. Desuden optræder den i Nordafrika, Rusland og store dele af Asien, vestpå til Japan.\nI Danmark forekommer den overalt, men sparsomst i den vestlige del af landet. Det hænger sammen med, at den foretrækker løvskov, hvor den lettest kan finde redehuller og føde, eller parcelhushaver, hvor den gerne går i redekasser.\nUden for yngletiden strejfer musvitterne om i flokke, af og til sammen med andre mejser. Der er en udbredt hakkeorden i flokken. Hanner dominerer over hunner, og voksne fugle dominerer over ungfugle. Desuden har hanner med en bredere bryststribe højere status end hanner med en smallere bryststribe. Når der er knaphed på føde, er det højstatusfuglene, der spiser først. Det sker, at ungfugle udsender et alarmkald ved foderbrættet, uden at der er fare på færde. Det resulterer i, at de andre musvitter søger ly, hvorved der er fri adgang til føden.\nDe fleste danske musvitter er standfugle, mens et fåtal trækker vestpå om vinteren. Om foråret og om efteråret trækker en del nordskandinaviske og russiske fugle gennem Danmark.\nUden for ynglesæsonen er bog det almindeligste fødeemne for musvitter, der lever i løvskov, mens musvitter, der lever i haver, gerne spiser talg eller madrester på foderbrættet. Ungerne fodres med insektlarver.\nBestanden af musvitter har udvist en stor stabilitet gennem de seneste årtier. Kolde vintre synes at have mindre betydning for bestanden, end om det har været et godt oldenår, dvs. om der er tilstrækkelige mængder af føde.\nForekomsten af Musvit i Danmark, baseret på indtastninger i DOFbasen for 2012-2021. Værdierne angiver det gennemsnitlige antal individer indtastet pr. rapportering, fordelt på 10-dagesperioder. Forklaring af farvekoderne kan ses her.\nFaktaVingefang: 22,5-25,5 cm\nVægt: 16-21 g\nKuldstørrelse: 5-11 æg\nYnglebestandYnglepar i 2011: 700000\nDenne måned: 148\nSidste måned: 897


Velkommen til to nye projektledere - Intego A/S\nVelkommen til to nye projektledere\nVi er glade for at have budt velkommen til to nye projektledere pr. 1. september 2019.\nMichael Langbjerg Saxkjær er ansat som projektleder i vores afdeling i København inden for Telecom. Michael har stor erfaring inden for Telecom, som han har beskæftiget sig med i over 20 år. Michaels tiltrædelse styrker vores vækstambitioner på Sjælland. Find Michaels kontaktinformationer her.\nJesper Lund Hansen er ansat som projektleder i Odense inden for el-teknisk installation og service. Jesper er uddannet elektriker og har stor ledererfaring, senest som servicechef ved EL:CON i Region Syd. Jesper bliver den drivende kraft hos en række af Integos kunder og på projekter. Find Jespers kontaktinformationer her.


Radioindslag — Det Nationale Integrationsråd\nRadioindslag https://rem.dk/radet-mener/radioindslag-mappe https://rem.dk/radet-mener/radioindslag-mappe/radioindslag-web/@@download/image/aluminum-audio-battery-broadcast-270288.jpg\nNæst forkvinde Eline Feldman deltog i Den Uafhængige morgenradio\nHør Elines udtalelse her 65:00 min. inde i programmet\nHalima El Abassi udtalte sig i P1 Orientering om islam og integration. Med udgangspunkt i et interview af den hollandske forsker Ruud Koopmans, der er aktuel med en ny bog om islam hvori han postulerer, at islam er en hindring for vellykket integration i alle vestlige lande, giver Halima sit besyv på sammenhængen mellem islam og integration.\nUdsendelsen er ikke længere tilgængelig\nRådets forkvinde, Halima El Abassi, udtalte sig i Radio4 programmet "Gud Fader Bevares" om, hvad der gør det svært for kvinder at bryde ud af et muslimsk ægteskab. Hendes budskab er, at kvinderne skal styrkes gennem uddannelse, arbejde og opnå selvstændighed som led i at blive stærkere og få mulighed for at komme ud af disse ægteskaber.\nHør Halimas udtalelser i programmet, 34 minutter inde.\nHalima El Abassi udtalte sig i P1 Debat om negativ social kontrol i forbindelse med sagen om Huda Ali Ahmed, som blev dræbt i Syrien af sin mand.\nHalima El Abassi udtalte sig i P1 om en rapport fra Als Research og Københavns Kommune om ”Social kontrol som barriere for etniske minoritetskvinders beskæftigelse i Københavns Kommune”.\nHalima El Abassi deltog i debat på P1 om en medborgerskabsundersøgelse der viser, at 48 pct. af indvandrere ønsker et forbud imod religionskritik.\nUndersøgelsen er lavet af Udlændinge- og Integrationsministeriet. Halima deltager i debatten, hvor de opsigtsvækkende resultater diskuteres. Debatten går bag om de nøgne tal og forsøger at finde mere nuancerede forklaringer på resultaterne.\nHalima El Abassi udtalte sig i Radioavisen på P4 om vigtigheden af de kommunale integrationsråd, som et talerør for etniske minoriteter.\nTidligere formand, Yasar Cakmak, var inviteret i Radio 24/7 til at kommentere på Rådets beslutning om, ikke at underskrive Københavns Kommunes charter for demokratiske værdier for antiradikaliseringsarbejdet


Branchesektionerne i HK/Privat - HK\n(direkte link: http://www.hk.dk/omhk/sektorer/privat/branchesektioner)\nHK/Privats medlemmer arbejder inden for mange forskellige brancher og har meget forskellige uddannelser. Derfor er HK/Privat inddelt i syv branchesektioner, som hver især arbejder med udfordringer og overenskomster inden for deres område på arbejdsmarkedet. Her får du et overblik over branchesektionerne\nBranchesektion It-, Medie & Kommunikation\nMedlemmerne inden for denne branchesektion er beskæftiget med kommunikation og udbredelse af information på en eller anden måde. Det kan være kontorassistenten, som ordner regninger til avisabonnenter, trykkeren ved rotationspressen eller it-supporteren, der sørger for, at hjemmesiden og it-systemerne fungerer.\nMedlemmerne er beskæftiget på ”jorden” i lufthavnene. Fx informationsmedarbejderen i lufthavnen og hendes kollega, der booker flybilletter.\nFagforeninger. Patientforeninger. Politiske partier. Det er blot nogle af de steder, hvor medlemmerne i denne branchesektion arbejder. Fællesnævneren er organisationer, som varetager bestemte interesser. Jobtitlerne er mange. Eksempelvis a-kassemedarbejder, patientrådgiver, men også mere traditionelle HK- titler som kontorassistent og regnskabsmedarbejder.\nAdvokatsekretæren, callcentermedarbejderen og bankassistenten er alle organiseret i denne branchesektion. Fælles for dem er, at de er beskæftiget på steder, der yder en eller anden form for service. Andre eksempler er virksomheder, der giver finansiel rådgivning, står for boligudlejning eller rekrutterer vikarer. I den mere spektakulære ende er bedemandsfirmaer.\nCirka hvert tredje medlem af branchesektionen er uddannet laborant eller laborantassistent. Sammen med deres kolleger på kontorerne, som tager sig af de administrative opgaver, er de ansat på virksomheder, der producerer varer. Nogle områder er store, for eksempel medicinindustrien, elbranchen og mejerierne, men også den enlige kontorassistent på det lille autoværksted står her.\nDe to største grupper inden for denne branchesektion er tandklinikassistenter og lægesekretærer. Som navnet antyder arbejder medlemmer med opgaver, der har med vores velbefindende at gøre. Derfor kan man også finde ansatte i fitnesscentre og hos fysioterapeuter i denne branchesektion.\nBranchesektion Transport & Turisme\nMedlemmerne i denne branchesektion er ansatte på museer og andre attraktioner, som tager sig af de administrative opgaver eller guider besøgende rundt. En anden gruppe arbejder med varetransport. De sørger eksempelvis for, at papirarbejdet er i orden, når varer skal over grænserne. En tredje er ansatte på rejsebureauer eller sommerudlejningsbureauer.\nSådan får du en overenskomst\nArbejder du på en virksomhed uden overenskomst? Så læs med her og se, hvad du selv kan gøre for...\n50 %-reglen skal spille en stor rolle ved OK2017\nHK/Privats kongres vedtog tirsdag, at arbejdsgivernes vilje - eller mangel på samme - til at...


LAM fly - billige flybilletter med LAM\nFlybilletter med LAM\nHos Bravofly kender vi vores kunders behov og det er derfor vi tilbyder filtre som vil hjælpe dig med at finde den flyvning som passer dig bedst, mellem de mange LAM flyvninger.\nDu er nu havnet på Bravoflys søgemaskine for lavprissøgninger. Vores søgemaskine er klar til at finde de bedste tilbud med LAM for dig. I mere end 10 år har Bravofly fundet de bedste priser for flyvning med LAM.\nVi har også udvalgt en liste af LAM tilbudsflyvninger til dig fra de hyppigste søgninger som er udført af vores brugere på Bravofly. Erfaringen har lært os, at vores brugere finder feedback fra andre brugere yderst anvendelig.\nBedste Fly LAM\nTop destinationer LAM


Black Friday 2021 - Bedste tilbud på smartphones\nBlack Week hos Telmore er slut for i år\nBLACK FRIDAY 2021: SE VORES MOBIL TILBUD\nSkynd dig – De bedste tilbud på smartphones i begrænset antal!\nTelmore rider med på bølgen af begejstring over den internationale shopping-dag Black Friday. Vi har gode tilbud på populære mobiltelefoner, som du kan købe med rabat. Men skynd dig, inden der bliver udsolgt. Du kan klikke på vores tilbud herinde og tjekke lagerstatus. Men du skal være hurtig på tasterne, for det går stærkt.\nTilbuddene gælder til og med d. 29. november 2021 eller så længe lager haves. \nHvilke mobiler har Telmore på udsalg?\nDu kan se alle tilbud i toppen af siden.\nI år ligger Black Friday d. 26. november, men vi tyvstarter på udsalget med fantastiske tilbud til dig fra nu af og frem til Black Friday. Faktisk er Black Friday blevet til Black Week.\nBlack Friday er en amerikansk udsalgsdag i XL-klassen, med bunkevis af tilbud og varer til nedsat pris. Black Friday falder dagen efter Thanksgiving i USA, der fejres den fjerde torsdag i november. Derfor skifter datoen fra år til år. Black Friday er en af årets travleste shopping-dage, der er blevet en helligdag i nogle amerikanske stater. Flere og flere lande og butikker i Europa og i resten af verden, tager Black Friday-traditionen til sig.\nKøb julegaver til Black Friday-udsalg\nDatoen er en af årsagerne til, at Black Friday er blevet så stor en succes. Der er fordele i at købe julegaver på tilbud. Det kan mærkes her i Danmark, hvor mange butikker reklamerer med gode tilbud på tv og på internettet. Derfor er det en god idé at holde udkig efter de bedste tilbud på mobiltelefoner osv.\nHvilke butikker har udsalg Black Friday?\nI Danmark er overraskende mange butikker med. I USA er det ofte de store varehuse og outlet-butikker, og netbutikkerne har nu også taget mærkedagen til sig. Især smartphones og elektronik i det hele taget er ofte på udsalg Black Friday. Er du på udkig efter en ny mobil, tablet eller et nyt TV? Så hold øje med annoncer, tilbud og rabatter op til Black Friday. Black Friday er perfekt, hvis du vil forkæle dig selv, med noget du har ønsket dig længe.\nHvornår er det Black Friday i fremtiden?\n2022 – Fredag d. 25. november.\n2023 – Fredag d. 24. november.


10 sjove danske kvinder, du skal følge | IN\nKan kvinder være lige så sjove som mænd?\nDet er en ond stereotyp, at kvinder ikke kan være sjove. Den er heldigvis meget nem at mane i jorden. Gør plads for nogle af de sjoveste kvinder i Danmark.\nOnsdag, 12. december 2018 - 14:25 - af Anne-Sophie Uldall Petersen - foto Peter Grosen, Nellie Møberg & PR\nDet er efterhånden et uddebatteret spørgsmål: Kan kvinder være lige så sjove som mænd? For svaret er såre simpelt: Selvfølgelig – mindst!\nOg heldigvis bliver det mere og mere tydeligt i film, radio, podcasts og på comedy-scener verden over.\nStanduppens kvinder er nogle af dem, som er med til at bane vejen for andre kvinder, være talerør for en generation og som udfordre en branche fuld af mænd og fordomme om kvinder som værende humoristisk underlegne.\nKomikerne Aparna Nancherla og Jen Kirkman er nye ansigter for & Other Stories' festkollektion.\n- Historisk mener jeg, at kvindelige komikere er blevet uretfærdigt dømt for at snakke meget om deres udseende, kropsspørgsmål eller deres personlige liv, selv om det ellers er emner, der lægger et pres på kvinder i samfundet. Så selvfølgelig vil vi tale om dem på scenen. Det er næsten, som om kvinder som udgangspunkt forventes at køre på 'heteroseksuelle mænds interesser' for at blive betragtet som ægte komikere, fortæller den amerikanske komiker Aparna Nancherla til & Other Stories, som hun netop er indgået i et samarbejde med sammen med sin komikerkollega Jen Kirkman. De to er ansigter for brandets nye festkollektion, som er dedikeret til kvinders humor. Se nogle af de sjove film som komikerne har lavet i samarbejde med & Other Stories i bunden af artiklen.\nLÆS OGSÅ: Hollywood-heltinder - 3 cool powerduoer\nI USA er det kvinder som Amy Schumer, Tina Fey, Julia Louis-Dreyfus og Lena Dunham, der viservejen. I Danmark har vi heldigvis en hel stribe sjove kvinder, der tør tale frit og ikke er bange for at dele ud af sig selv for at give os andre smil på læben.\n10 sjove danske kvinder, du kan følge\nGiv plads til sjove danske kvinder i dit Instagram-feed og på din podcast-lytteliste. Her er 10 af slagsen, som nok skal få dig til at trække på smilebåndet.\n1. Sisse Sejr\nPodcasten Helt ærligt, mor\nGraviditet, forældreskab, morkrop, barsel – det hele bliver vendt, når journalist og radiovært Sisse Sejr inviterer powerkvinder, tidligere IN-forsidemodeller og – naturligvis – mødre, som Alice Stadil og Andrea Elisabeth Rudolph, ind til ærlige samtale om rollen som mor.\n2. Signe Lindkvist og Iben Hjejle\nIntet er for småt, helligt eller underligt, når de to storsnakkende kvinder skuespiller Iben Hjejle og tv-vært Signe Lindkvist griber mikrofonen. De har meninger om alt, og kemien mellem de to er fantastisk.\n3. Nanna Hovgaard og Josephine Kuhn\nPodcasten Fries before guys\nMed adskillige år på bagen må venindeparret Nanna og Josephine siges, at være nogle af de første til at præsentere samtalepodcasten herhjemme. Her får du et absolut ærligt indblik i livet som en moderne, dansk kvinde i 20’erne på både godt og ondt.\n4. Ditte Hansen og Louise Mieritz\nFilmen Ditte & Louise\nEfter to sæsoner og en halv million seere på DR, vendte duoen tilbage i spillefilmen ’Ditte & Louise’, som fik ros af anmelderne. De to skuespillere er både fantastisk sjove og tåkrummende på samme tid og forsikrer om, at kvinder bestemt kan have humor på højt plan.\n5. Signe Molde-Amelung\nSigne Molde har haft flere værtsroller på tv gennem årene, men har især fået ros for det prisvindende program ’Quizzen med Signe Molde’, hvor hun elegant og kærligt har grillet alle landets politikere og meningsdannere. Følg hendes på Instagram, hvor hun stadig laver sjov og ballade med et politisk tvist, selv om hun har sagt farvel til ’Quizzen’.\n6. Sofie Linde\nMed over 370.000 følgere på Instagram beviser tv-vært Sofie Linde, at hun har en humor, som de fleste kan være med på. Især under graviditeten og efter fødslen af lille Trine har Sofie underholdt med ærlige og tåkrummende hverdagsanekdoter, som hun også har delt ud af i bogen ’Fårking gravid’.\n7. Sanne Cigalle Benmouyal\nJournalist og radiovært Sanne Cigalle Benmouyal giver dig et levende indblik i dialogerne med dem, hun møder på sin vej blandet med finurlige observationer, der giver dig stof til eftertanke og et grin med på vejen.\n8. Ayse Dudu Tepe\nJournalist og radiovært Ayse Dudu Tepe er kendt for at stå frem med sine meninger og vende tabuer, også selv om det kan kaste kritik og fordomme af sig. Følg hendes profil, hvor hun med tør humor både deler samtalerne med ”barnet”, kommentarer til dansk politik og hvad hun ellers føler vigtig at dele.\n9. Satie Espersen og Astrid Højgaard\nRadioværterne Satie Espersen og Astrid Højgaard løfter dynen og lukker op for godteposen med deres P1-udsendelse ”Tændt”, der på ublu og humoristisk vis vender alle aspekter af sex.\n10. Petra Nagel\nTv-vært Petra Nagel har inviteret Danmark med på akavede dates rundt i verden, og senest gav hun seerne førsteparket til fødslen af hendes søn. Hendes Instagram-profil omhandler kropspositivitet, parforhold og familieliv uden filter.\nSe de små videoer, som Aparna Nancherla og Jen Kirkman har lavet i samarbejde med & Other Stories:


Nytårsfest og løjer med et spædbarn – Æselperspektiv\nUdgivet den januar 1, 2020 januar 9, 2020 af Johanne\nNytårsfest og løjer med et spædbarn\nIgår holdt vi nytårsfest for syv mennesker: fire voksne, en tumling og to babyer.\nDet var præcist som man kunne forestille sig. Smadder hyggeligt. Dybt kaotisk. Den lækre mad blev spist alt for hurtigt. Der var en pause i hyggen fra klokken 20-22, hvor børnene nægtede at sove på skift, og de voksne skiftedes til henholdsvis at rive sig i håret over afkommet og vaske op.\nSå kom bananasplitten på bordet og roen skænkede sig. Det var rart. Og det var skønt at være sammen med andre ligesindede.\nDet kan være temmeligt ensomt at være til fest, som de eneste med børn, hvor man kan høre festen pumpe, mens man sidder og aer sit barn i mørket.\nI en af mine “børnevagter” i nat sad jeg og spekulerede over mine nytårsforsætter (og lavede de der forbandede knibeøvelser!). Jeg har en masse uinteressante om at spise mindre sukker og dyrke mere motion. Jeg har ingen livsomvæltende forsætter ala flere babyer eller nyt job.\nTil gengæld har vi en USA-tur på fire måneder i kalenderen, som mildest talt stresser mig. Jeg ved ikke, om jeg kan finde ud af at være medfølgende hustru og passe to børn på fuldtid. Men mit nytårsforsæt er, at jeg ikke skal bekymre mig helt så meget om alting. Så det er jo et alletiders sted at starte.\nJeg vil gerne øve mig i at være chill og stole på, at selvfølgelig skal alting nok ende godt. Hvis jeg kunne få denne grundfølelse, så tror jeg, at jeg ville kunne leve mere frit. Være mindre bange for fejltagelser eller dårlige oplevelser.\nGrundlæggende vil jeg gerne blive bedre til både at se og tage chancer, der byder sig. Og det kræver, at jeg ikke grubler alt til døde og tilgiver mig selv for fejlfiks og dårlige valg.\nSå 2020 er dedikeret til at blive et mere chill menneske.\n(Men ikke så chill, at jeg undlader at nævne, at jeg har nytårsforsætter på mine børns vegne: Der skal smides bleer og sutter og læres at sove i egen seng. Jeg håber, at jeg orker det.)\nGodt nytår alle sammen. Jeg glæder mig til, at vi skrives ved!\n2 Replies to “Nytårsfest og løjer med et spædbarn”\njanuar 2, 2020 kl. 6:52\nGodt nytår! Det der forsæt med at være chill lyder fantastisk! Og lidt svært, men ellers var det jo heller ikke nødvendigt at sætte sig det for. Ps, skriv lige en guide til det med bleer og sutter 😉\njanuar 3, 2020 kl. 19:51\nJeg er glad for, at jeg har din opbakning til projekt chill. Jeg skriver en guide, hvis jeg finder en god måde at få det løst på. Foreløbigt er det forældrenes lyst til øget besvær, der er det største problem\nForrige indlægForrige Der bor en ung pige i mig, som ikke vil dø…\nNæste indlægNæste En blød dreng i en hård verden


Børn&Unge - 2011/06 - Skildmisse: Flere slagsmål om børnene\nFlere og flere forældre strides om, hvor deres børn skal bo, hvem der skal have forældremyndigheden, og hvor meget samvær, der skal være. Det viser friske tal, som Børn&Unge har indhentet hos Domstolsstyrelsen og Indenrigsministeriet.\nMange af disse stridigheder er så alvorlige, at de ender i retten. Inden for de seneste tre år er antallet af tvister mellem forældre, som ender i fogedretterne, steget med næsten 40 procent.\nDen markante stigning kommer ikke bag på mediator og familieretsadvokat Pia Deleuran. Hun mener, at forældreansvarsloven, som skal revideres i år, er årsag til de mange slagsmål om børn. Loven betyder, at begge forældre som udgangspunkt har forældremyndighed, og at de begge har lige ret til barnet.\n"Loven opildner til stridigheder, fordi udgangspunktet er, at begge forældre har ret til barnet. Det er et meget fint princip, hvis det gavner barnet. Men det er ikke altid tilfældet. Børnene kommer ofte til at leve i en konfliktzone, fordi forældrenes rettigheder kommer til at veje tungere end barnets tarv," fastslår hun.\nFamilieretsadvokat Anja Cordes er enig.\n"Tallene viser, at forældre er parate til at gå længere for at få deres ret. Det er ofte typisk fædre, der går i fogedretten, fordi de fleste børn har bopæl hos deres mor. Når man går i fogedretten, er man parat til at gå planken ud. Det er den yderste konsekvens af en konflikt," siger Anja Cordes, der også sidder i det ekspertpanel under Familiestyrelsen, som er nedsat i forbindelse med revisionen af loven.\nHentet med tvang. Når en sag om samvær, bopæl eller forældremyndighed ender i retten, er det typisk, fordi alle andre forsøg på at nå til enighed mellem forældrene er mislykkedes.\nSager, som ender i fogedretten, kan for eksempel opstå, hvis en forælder nægter at udlevere sit barn til samvær.\n"Jeg kender til sager, hvor forældre har afvist at aflevere deres børn til samvær, fordi de frygter for deres børns trivsel. Børnene kan så risikere at blive afhentet uden forudgående varsel fra deres institution. Det siger sig selv, hvad det betyder for et barn at blive afhentet af en hel gruppe fremmede. Det er meget ulykkeligt, og jeg ser loven som et eksperiment med børn og voksne," siger Pia Deleuran.\nFordoblet. Det er dog ikke kun retterne, der har oplevet en stigning i antallet af sager. Tal fra Indenrigsministeriet viser, at statsforvaltningerne behandler flere og flere sager om samvær. Siden forældreansvarsloven blev vedtaget, er der sket næsten en fordobling i antallet af sager, hvor forældrene ikke selv kunne blive enige om, hvordan de skulle dele barnet mellem sig.\nOg konflikterne rammer børnene, mener advokat Anja Cordes.\n"Loven har medført en stigende bevidsthed om, at man har lige ret til børnene, fortolket som lige meget tid. Men det er ikke en bankkonto, vi taler om. Det er ikke godt for barnet med en 7/7-ordning, hvis barnet skal splittes op i et konfliktfyldt miljø mellem to forældre. Det er en misforståelse af loven, som handler om, at man skal finde en løsning, der er bedst for barnet. Børn har brug for både en far og mor. Men barnet har også brug for at have et hjem," siger hun.\nEn 7/7-ordning er en ordning, hvor børnene bor lige lang tid hos far og mor.\nFamilieretsadvokat Pia Deleuran mener, at den voldsomme stigning bør give anledning til alvorlig eftertanke både hos myndighederne og politikerne.\n"Det er en meget stor belastning for både børn og voksne at være igennem disse forløb. Det er de tilbagemeldinger, jeg får gennem mit arbejde. Mange frygter at komme i berøring med statsforvaltningerne, fogedretterne og retterne, og det gør dem meget urolige at have disse sager kørende," siger Pia Deleuran.\nDet slås forældre om\nDisse sager handler om, hvor barnet har folkeregisteradresse. Bopælsforælderen kan beslutte, hvor barnet skal bo, og hvilken daginstitution barnet skal gå i. Hvis forældrene ikke kan blive enige, forsøger statsforvaltningen at bidrage til en løsning. Ellers ender sagen i retten.\nHvis forældrene ikke selv kan blive enige om, hvor meget kontakt barnet skal have med den forælder, som barnet ikke bor sammen med, træffer statsforvaltningen en afgørelse.\nBegge forældre har som udgangspunkt forældremyndigheden. Hvis forældrene ikke er enige, træffer retten en afgørelse. Den fælles forældremyndighed kan kun ophæves, hvis der er tungtvejende grunde.\nForældreansvarlsoven til revsion\n• Forældreansvarsloven trådte i kraft 1. oktober 2007 og skal revideres i år.\n• Familiestyrelsen er p.t. i gang med en evaluering af loven.\n• Loven giver mulighed for delt samvær, så barnet er lige lang tid hos mor og far.\n• 350.000 børn har en far og mor, der er gået fra hinanden.\nFlere forældre slås om samvær.\nAntallet af sager, som statsforvaltningerne behandler vedrørende samvær, bopæl og forældremyndighed, er steget, siden den nye forældreansvarslov trådte i kraft i 2007.\n2008\t15.795\t9597\n2009\t16.625\t10.538\n2010\t17.953\t10.851\nFlere konflikter ender i retten\nAntallet af sager om forældremyndigheds- og samværsret, der ender i retten (fogedsager).